text: [{"text_idx": "#000004", "text": "Madrame a Butangi bwa Bible"}, {"text_idx": "#000008", "text": "BANO banuke bana-balume babidi i beshile bininge, mwene i amo? Lelo uyukile majina abo? Uno kiluwe omwene i Esau, uno mwanuke mukwabo ulama miko\u0304ko i Yakoba."}, {"text_idx": "#000010", "text": "Pano, nkambo wabo Abalahama wa\u0304di ukidi mu\u0304mi, kadi fwatakanya muswelo wa\u0304di usenswe Yakoba kuteja nsekununi ya Yehova kudi Abalahama. Mafuku pa kupita\u2019po Abalahama wa\u0304fwa na myaka 175, papo bano bana ba mapasa ba\u0304di kebadi na myaka 15."}, {"text_idx": "#000012", "text": "Kupwa, difuku dimo kwalupuka mwanda wa\u0304lengeje Esau akalabele mwanabo Yakoba bininge. Wa\u0304longekele kitatyi kya\u0304di kisaka Isake kwesela wandi mwana mukulu. Esau wa\u0304di utengele kutambula dino dyese mwanda wa\u0304di mukudile Yakoba. Inoko Esau wa\u0304di kala ke mupoteje lupusa lwa kutambula dyese kudi Yakoba. Kadi, kitatyi kya\u0304butwilwe bano bana babidi, Leza wa\u0304nene\u2019mba Yakoba ye aye ukatambula dyese. Ne kya\u0304longekele enka nankyo. Isake wa\u0304esela Yakoba wandi mwana."}, {"text_idx": "#000014", "text": "Kupwa Isake wa\u0304ita Yakoba wandi mwana, ka\u0304musapwila\u2019mba: \u2018Kokasonga mukaji wa mu Kenani. Enda ku njibo ya nkambo obe Betule mu Halana. Songa umo wa mu bana bana-bakaji ba wandi mwana Lebane.\u2019"}]